Telkom skuld werknemers bykans R5 miljoen na arbitrasie - Africa InTouch News
Posted in News by Admin on 19 July, 2021 at 3:42 p.m.
Stock Image: Unsplash - Pawel Czerwinski @pawel_czerwinski.
Solidariteit het vandag bekendgemaak dat hy vir die tweede keer 'n arbitrasietoekenning teen Telkom gewen het wat verband hou met die interpretasie van die salarisverhogings van April 2017 vir Telkom-werknemers. Dit volg nadat Solidariteit in 2016 'n ooreenkoms met Telkom aangegaan het waarvolgens die partye op 'n 6%-salarisverhoging, wat in April 2017 in werking sou tree, ooreengekom het.
"Die oorwinning is groot in dié sin dat dit 'n waarskuwing aan 'n groot instelling soos Telkom is om nie ligtelik met ooreenkomste om te gaan nie. Solidariteit het die ooreenkoms geteken na aanleiding van die mandate wat hy vanaf sy lede ontvang het en sou nie 'n ooreenkoms aanvaar het wat nie in die werknemers en lede se beste belang was nie," verduidelik Senekal. "Ons grootste oorwinning lê daarin dat Telkom gemaan kan word om in die toekoms die regte ding te doen, om gehoor te gee aan ooreenkomste en om nie eenvoudig net sy ooreenkomste en beleide ten koste van werknemers eensydig te wysig nie."
"Te midde van hierdie ongelooflike uitdagende tyd waarin werknemers té gereeld die spit weens die inperking en die pandemie moes afbyt, is dit verblydend om te weet dat wanneer salarisse vandeesmaand by Telkom uitbetaal word, werknemers wat daarvoor in aanmerking kom, saam 'n ekstra R4,6 miljoen in hul sakke sal kan steek. Ons is absoluut verheug hieroor," sluit Senekal af.